VF Plus-saak teen BLF dan in hof | Maroela Media
Die kieshof hoor Maandag die saak aan waarin die VF Plus vra dat die BLF gederegistreer word as politieke party.
Die hof is gesetel by die hooggeregshof in Johannesburg. Die leier van die VF Plus, dr. Pieter Groenewald, sal by die sitting teenwoordig wees en sal die media te woord staan.
“Die VF Plus sal nie opgee in die stryd teen die BLF se rassisme en rassepolarisasie nie. Die OVK se minagting van Suid-Afrika se Grondwet en die wetgewing wat verkiesings rig, mag nie geduld word nie,” het Groenewald gesê.
Andile Mngxitama, leier van die BLF, het vroeër gesê die VF Plus se saak het geen meriete nie. “Die BLF sal al hierdie bose pogings om ons te probeer keer om parlement toe te gaan teenstaan. Ons gaan parlement toe.”
Die VF Plus het vroeër die week gesê die Onafhanklike Verkiesingskommissie (OVK) is nie bereid om te erken hy het gefouteer deur die BLF toe te laat om as politieke party te registreer nie en dat die party daarom die kieshof vra om die OVK te beveel om dié fout reg te stel.
Die VF Plus meen die meerderheid van Suid-Afrika se probleme ontstaan weens minagting van wetgewing. “Dit is daarom vir die party belangrik om hierdie saak voort te sit, aangesien die OVK nie toegelaat kan word om die wet te oortree nie. Dit bedreig Suid-Afrika se demokrasie en die handhawing van wet en orde.”
Volgens die VF Plus is die meriete van die saak sterk, aangesien die Wet op die Verkiesingskommissie die hoofverkiesingsbeampte verbied om ŉ politieke party te registreer wat lidmaatskap uitsluit op grond van ras, etnisiteit of velkleur.
“Die BLF se grondwet spel dit duidelik uit dat slegs swart mense by die party mag aansluit en dié party hits ook geweld aan,” voeg Groenewald by.
“Die grondwet van die BLF skep die teelaarde vir rassisme en haatspraak, soos bewys deur die BLF se woordvoerder, Lindsay Maasdorp, wat ná die tragiese dood van leerders by Hoërskool Driehoek die sterftes verwelkom het aangesien hulle wit was.
“Dit is duidelik dat die OVK ŉ groot fout begaan het. Die VF Plus vra die hof om hierdie fout reg te stel.”
BLF se leier het klaar gedreig dat as hulle sou ontrrek word, hul ondergronds sal gaan. Dit gaan hulle dalk nog sterker en gevaarliker maak. As black supremacists is die haat teenoor wit mense so aggressief dat hulle baie skade kan aanrig. Hopelik sal daar intelligensie betrokke wees om hulle te stuit voordat hulle te ver gaan. Ons kan dalk reeds vele moorde op blankes voor hul deur sit…
Alles wat swart doen is reg en alles wat wit doen is verkeerd ongeag wat die wet sê. Dit is ‘n duidelike bewys.
Ek dink hulle is in elk geval n klomp mamparras en verdien nie die publisiteit wat hulle kry nie, en wat die VF nou mildelik aan hulle verskaf. Maar ek dink die VF maak n taktiese fout; enige steun aan hulle is minder steun vir die ANC/EFF en dit sal ook n goeie aanwysing wees van hoeveel kiesers hulle idiotiek steun.
Hoekom hof toe gaan dis geld en tyd wat gemors word. Die regstelsel is nie wat dit was en fondse word gemors van ons gewone nense wat betaal. Dis sinneloos dat politieke partye hof toe gaan. Gebruik eerder lede geld om positiewe bydraes te maak na instansies wat hulp nodig het etc. Of mense wat nie kan bekostig of verkeerdelik aangekla word om te verdedig